**Frano Lasić** je jugoslavenski i hrvatski glumac i pevač iz Dubrovnika. Rođen je 12.11.1954.g. u Rijeci ali od malih nogu živi u Dubrovniku. Završio je fakultet strojarstva u Dubrovniku ali se time nikada nije bavio. Još u srednjoj školi zainteresovao se za glumu i nastupao je u dubrovačkom kazalištu "Marin Držić".

Svoj prvi film *Okupacija u 26 slika* Lordana Zafranovića snima 1978. Nakon toga odlučuje da se posveti glumi. Godine 1983. odlazi u Ameriku gde je proveo sedam godina i gde je završio produkciju i glumu. Nakon Amerike kraće vreme je živeo u Engleskoj i u Beču. Do danas je igrao u preko 55 filmova sa područja Jugoslavije. Najzapaženiju ulogu ostvario je u filmu Slučaj Harms Slobodana Pešića (1987.) i u *Kiklopu* režisera Antuna Vrdoljaka iz 1982. koji je rađen po romanu Ranka Marinkovića. U njemu tumači lik kazališnog kritičara Melkiora Tresića, anksioznog intelektualca koji se potuca po zagrebačkim ulicama i kavanama razmišljajući o svojoj sudbini uoči nadolazećeg vrtloga drugog svetskog rata.

Na Sarajevo Film Festivalu 2021 održana je svetska premijera filma "Elegija lovora" u kojoj Frano tumači glavnu ulogu. Ovo je debitantsko ostvarenje mladog režisera i scenariste iz Crne Gore, Dušana Kasalice. Glavnu žensku ulogu igra Savina Geršak..

Na televiziji se prikazuje serija "Dinastija" u kojoj Frano ima jednu od glavnih uloga a koja je rađena na osnovu istoimene američke sapunice iz osamdesetih godina prošlog veka. Osim u ovoj, u poslednje vreme, zabeležio je uloge u serijama "Dnevnik velikog Perice", "Aleksandar od Jugoslavije", "Ubice mog oca".

Početkom 2000ih, igrao je u telenovelama "Villa Maria", "Obični ljudi" i "Dolina sunca", kao i po ulozi Marinka Ružića u sapunici "Zabranjena ljubav". Takođe, igrao je i u vrlo popularnim serijama, kao što su "Selo gori a baba se češlja", "Budva na pjenu od mora", "Bitange i princeze", "Beležnica profesora Miškovića".

Ostvario je i kratku ali zapaženu muzičku karijeru. 1983.g. nastupa na Splitskom festivalu zabavne glazbe sa pesmom Đela Jusića *Zagrljeni* koja je postala veliki hit. Takođe njegova pesma *Volim te budalo mala* bila je pobednica Zagrebfesta, a objavljuje i LP *Frano Lasić* gde se pored ovih hitova nalazi i hit *Dobro jutro*.

Od 2015. u beogradskom Domu omladine, Frano, zajedno sa dalmatinskom klapom Smrika, održava već tradicionalne novogodišnje koncerte, a od 2019. i stanovnici Novog Sada mogu da uživaju u sjajnom izvođenju evergrin domaćih i stranih hitova.

2017. je sa Smrikom nastupio u Cadogan Hall u Londonu, gde je koncert imao humanitarni karakter.

Frano Lasić strastveni je jedriličar i sa svojom decom često jedri. Voli ronjenje ali i ostale sportove, među kojima skijanje i tenis. Posljednjih godina nastupa u telenovelama kao što su *Villa Maria*, *Obični ljudi* i *Zabranjena ljubav*. Takođe, igrao je i u vrlo popularnim serijama, kao što su "Selo gori a baba se češlja", "Budva na pjenu od mora", "Zvezdara", "Bitange i princeze".

U braku je sa umetnicom Milenom Lasić sa kojom ima sina Nikolasa.

Vanjske veze
------------

* Frano Lasić na sajtu IMDb

|  |  |
| --- | --- |
| Normativna kontrola Uredi na Wikidati | 
* MusicBrainz: a1c875c6-4b25-49b1-a369-4788fc10fa30

 |